**KRITERIJI ODABIRA PROJEKATA**

**TIP OPERACIJE 7.4. „ULAGANJA U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

|  |  |  |
| --- | --- | --- |
| **Operacija (Mjera iz PRR 2014.-2020.) 7.4.** | | **BODOVI** |
| **1** | **Vrsta korisnika**  *POJAŠNJENJE: U svrhu ostvarivanja bodova na kriteriju odabira „Vrsta korisnika“ nositelj projekta dobiva bodove na temelju svog organizacijskog oblika. Ukoliko nositelj projekta ima organizacijski oblik jedinice lokalne samouprave može dobiti 8 bodova; ukoliko nositelj projekta ima organizacijski oblik trgovačkog društva u većinskom vlasništvu jedinica lokalne samouprave može dobiti 9 bodova; ukoliko nositelj projekta ima neki drugi, natječajem prihvatljiv organizacijski oblik, može dobiti 10 bodova.* | **Najviše 10** |
| Jedinice lokalne samouprave | 8 |
| Trgovačka društva u većinskom vlasništvu jedinica lokalne samouprave | 9 |
| Ostali | 10 |
| **2** | **Financijski kapaciteti (osigurana sredstva za provedbu projekta)**  *POJAŠNJENJE: U svrhu ostvarivanja bodova prema kriteriju odabira „Financijski kapaciteti“ nositelj projekta mora osigurati određeni postotak financijskih sredstava za provedbu projekta prilikom podnošenja prijave projekta.*  *Dokumentacija izdana od strane banke kojom nositelj projekta dokazuje da raspolaže sredstvima za provedbu projekta je sljedeća:*   1. *Obvezujuće pismo namjere banke ili;* 2. *Neobvezujuće pismo namjere banke ili;* 3. *Preslika dokaza o postojanju vlastitih sredstava izdanog od strane banke (prihvatljivi dokumenti koji se smatraju dokazom o postojanju vlastitih sredstava su dokazi o postojanju depozita, dionica ili drugog odgovarajućeg dokumenta koji potkrepljuje postojanje likvidne imovine, kao i potvrda o stanju računa banke za potrebe prijave na natječaj).*   *Nositelj projekta na temelju ovog kriterija odabira može ostvariti 8 bodova ukoliko dokaže da za provedbu projekta ima osigurano do 50% sredstava, 9 bodova ukoliko dokaže da za provedbu projekta ima osigurano* od 50,01% do 80% sredstava te 10 *bodova ukoliko dokaže da za provedbu projekta ima osigurano* više od 80% sredstava projekta. | **Najviše 10** |
| Osigurano do 50% sredstava | 8 |
| Osigurano od 50,01 do 80% sredstava | 9 |
| Osigurano više od 80,01% sredstava projekta | 10 |
| **3** | **Operativni kapaciteti**  *POJAŠNJENJE: U svrhu ostvarivanja bodova prema kriteriju odabira „Operativni kapaciteti“ nositelju projekta se dodjeljuju bodovi na temelju broja provedenih projekata* *u domeni ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu u proteklih 5 godina. Pod „provedenim projektima“ podrazumijeva se sljedeće:*   1. *Projekti koji su provedeni i završeni u trenutku podnošenja prijave projekta.*   *Nositelj projekta dokazuje operativni kapacitet u Prilogu III. Opis projekta u točki 7.2. Operativni kapaciteti nositelja projekta.*  *Prilog III. Opis projekta je sastavni dio Dokumentacije za podnošenje prijave projekta za tip operacije 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“. Napominjemo da LAG Sjeverna Istra u bilo kojem trenutku ima pravo provjere vjerodostojnosti podataka navedenih u Prilogu III.* | **Najviše 10** |
| Od 1 do 5 projekata | 8 |
| Od 6 do 10 projekata | 9 |
| Od 11 do 15 projekata | 10 |
| **4** | **Horizontalne politike\***  *POJAŠNJENJE: U svrhu ostvarivanja bodova prema kriteriju odabira „Horizontalne politike“ nositelj projekta mora osigurati provedbu horizontalnih politika tijekom provedbe projekta.*  *Pojam „Jednake mogućnosti“ znači ravnopravan odnos prema ljudima, bez pristranosti, i stvaranje uvjeta, na radnom mjestu i u široj zajednici, koji potiču i poštuju različitosti i promiču dostojanstvo. U svrhu ostvarivanja bodova unutar kategorije „Jednake mogućnosti“ nositelj projekta mora u Prilogu III. Opis projekta točka 11. Horizontalne politike opisati na koji način projektom doprinosi promicanju ravnopravnosti žena i muškaraca, zabrani diskriminacije po bilo kojoj osnovi te pristupačnosti za osobe s invaliditetom.*  *U svrhu ostvarivanja bodova unutar kategorije „Doprinos zaštiti okoliša“ nositelj projekta mora u Prilogu III. Opis projekta točka 11. Horizontalne politike opisati na koji način projekt uključuje principe zaštite i poboljšanja kvalitete okoliša u smislu npr. korištenja obnovljivih izvora energije, boljeg gospodarenja otpadom, očuvanju bioraznolikosti ili zaštite okoliša u bilo kojem vidu.*  *U svrhu ostvarivanja bodova unutar kategorije „Inovacija“ nositelj projekta mora u Prilogu III. Opis projekta točka 11. Horizontalne politike opisati na koji način projekt (prijavljeno ulaganje) predstavlja nešto novo u odnosu na dosadašnje stanje/poslovanje.*  *Ukoliko projekt doprinosi u više od jedne kategorije uzimati će se kumulativ, odnosno zbroj svih kategorija. Maksimalni broj bodova iznosi 3.* | **Najviše 3** |
| Jednake mogućnosti (zapošljavanje invalida, manjina,…) | 1 |
| Doprinos zaštiti okoliša | 1 |
| Inovacija | 1 |
|  | **Max. broj bodova po projektu** | **33** |
|  | **Prag prolaznosti** | **8** |